
Oznámenie
k delegovaniu členov a náhradníkov
do Volebnej komisie Bratislavského samosprávneho kraja
a do obvodných volebných komisií Bratislavského samosprávneho kraja
	
	
Do Volebnej komisie Bratislavského samosprávneho kraja môže delegovať najneskôr                          do 25. augusta 2026 vrátane jedného člena a jedného náhradníka politická strana, politické hnutie alebo ich koalície, ktoré podávajú kandidátne listiny pre voľby do Zastupiteľstva Bratislavského samosprávneho kraja aspoň v jednej tretine volebných obvodov Bratislavského samosprávneho kraja. Oznámenie o delegovaní člena a náhradníka sa doručuje predsedovi BSK a možno ho urobiť v listinnej forme alebo elektronicky na navrhvkbsk@region-bsk.sk. Termín a miesto prvého zasadnutia Volebnej komisie BSK budú zverejnené na web stránke BSK v časti „VOĽBY DO VÚC 2026“.

	Do obvodných volebných komisií Bratislavského samosprávneho kraja môže delegovať najneskôr do 17. septembra 2026 vrátane jedného člena a jedného náhradníka politická strana, politické hnutie alebo ich koalície, ktoré podávajú kandidátne listiny pre voľby do Zastupiteľstva Bratislavského samosprávneho kraja vo volebnom obvode. Oznámenie o delegovaní člena a náhradníka sa doručuje predsedovi BSK a možno ho urobiť v listinnej forme alebo elektronicky na navrhobvk@region-bsk.sk. Termín a miesto prvého zasadnutia obvodných volebných komisií budú zverejnené na web stránke BSK v časti „VOĽBY DO VÚC 2026“.

	V listinnej forme možno oznámenie doručiť do podateľne Úradu BSK v úradných hodinách podateľne, prostredníctvom pošty alebo povereným zamestnancom BSK; pre vznik členstva vo volebnej komisii je rozhodujúci dátum, kedy bolo oznámenie doručené. Povereným zamestnancom možno oznámenie doručiť v  pracovných dňoch pondelok až štvrtok od 09.00 hod. do 15.30 hod.,                                               piatok od 09.00 hod. do 13.00 hod. a posledný deň lehoty na podanie delegácie v čase                                     od 08.00 hod. do 24.00 hod. 

Poverenými zamestnancami na preberanie oznámení sú:
	
	telefón
	č. kancelárie / poschodie

	JUDr. Matúš Šaray
	02 48264 285
	507 / V.

	JUDr. Marián Matejovič
	02 48264 162
	503 / V.



Elektronickou formou sa rozumie sken oznámenia o delegovaní člena a náhradníka do volebnej komisie; pre vznik členstva vo volebnej komisii je rozhodujúci dátum, kedy bolo oznámenie doručené do e-mail schránky príjemcu.

Oznámenie o delegovaní člena a náhradníka obsahuje, okrem iného, meno, priezvisko a dátum narodenia člena a náhradníka spolu s uvedením adresy, na ktorú možno doručovať písomnosti, telefonického kontaktu a e-mail kontaktu na delegovaného člena a náhradníka.




                                                                     			Mgr. Juraj Droba, MBA, MA, v.r.
                                                                                    		     predseda
                                                                                        Bratislavského samosprávneho kraja  

Link na informácie a vzory: Delegovanie do volebných komisií, Ministerstvo vnútra Slovenskej republiky

